№ КГД-18-3-12/4787-ВН от 23.02.2026

Астана қаласы город Астана

**Нотариустардың мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтерді мемлекеттік кірістер органдарына ұсыну тізбесін, нысаны және тәртібін бекіту туралы**

Қазақстан Республикасы Салық кодексінің 56-бабының 1-тармағына сәйкес және «Мемлекеттік статистика туралы» Қазақстан Республикасы Заңының 16-бабының 3-тармағының 2) тармақшасына сәйкес **БҰЙЫРАМЫН:**

1. Мыналар:

1) осы бұйрыққа 1-қосымшаға сәйкес нотариустар ұсынатын мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтерді ұсыну нысаны;

2) осы бұйрыққа 2-қосымшаға сәйкес нотариустар ұсынатын мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтердің тізбесі;

3) осы бұйрыққа 3-қосымшаға сәйкес нотариустардың мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтерді ұсыну қағидалары бекітілсін.

2. Осы бұйрыққа 4-қосымшаға сәйкес Қазақстан Республикасы Қаржы министрлігінің кейбір бұйрықтарының күші жойылды деп танылсын.

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық алғашқы ресми жарияланған күнінен кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2026 жылғы 1 қаңтардан бастап туындаған құқықтық қатынастарға қолданылады.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»

Қазақстан Республикасы

Әділет министрлігі

«КЕЛІСІЛДІ»

Қазақстан Республикасы

Стратегиялық жоспарлау және

реформалар агенттігінің

Ұлттық статистика бюросы

**Согласовано**

23.02.2026 12:41 Мурзагалиева Лаззат Имангельдиевна

23.02.2026 12:56 Кусаинова Дина Кабдылманаповна

