№ КГД-18-3-12/4787-ВН от 23.02.2026

**«Нотариустардың мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтерді мемлекеттік кірістер органдарына ұсыну тізбесін, нысаны және тәртібін бекіту туралы» Қазақстан Республикасының Қаржы министрінің бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба халықтың кең ауқымының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Жоба шаруашылық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсер етеді.

Жобаны қабылдау қоғамда әлеуметтік шиеленіс немесе наразылық туғызбайды. Керісінше, ол салықтық әкімшілендіру үдерісін жетілдіруге және салықтар мен бюджетке төленетін басқа да міндетті төлемдерді төлеуден жалтаратын тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарларды бағалау:**

Жоба Қазақстан Республикасының Салық кодексінің 56-бабының 1-тармағының ережелерін іске асыру мақсатында әзірленген. Осыған байланысты Жоба Конституцияға және қолданыстағы өзге де нормативтік құқықтық актілерге қайшы келмейді.

Ұсынылып отырған құқықтық реттеу қажетті және негізделген болып табылады, себебі ол нотариустар ұсынатын мәмілелер мен шарттар, қарыз шарттары, сондай-ақ мұраға құқық туралы берілген куәліктер бойынша мәліметтерді мемлекеттік кірістер органдарына ұсыну тізбесін, нысаны және тәртібін белгілейді. Бұл әкімшілік практиканың құқықтық айқындығы мен бірізділігін қамтамасыз етуге ықпал етеді.

Жоба салық төлеушілер үшін жаңа міндеттер немесе шектеулер енгізбейді, тек Қазақстан Республикасының Салық кодексінде көзделген нотариустардың қажетті мәліметтерді ұсыну тәртібін реттейді.

Осылайша, жоба заңнаманы қолдануда құқықтық анықтықты және болжамдылықты нығайтуға ықпал етеді.

**3. Ақпараттық салдарларды бағалау:**

Жобаның ақпараттық салдары орташа деп бағаланады, себебі ол нотариустардың жеке тұлғалардың мәмілелері мен шарттары, сондай-ақ мұрагерлікке құқық туралы берілген куәліктер бойынша мемлекеттік кірістер органына ұсынатын мәліметтерінің тізбесі мен нысанын айқындауды реттейді.

Бұл алынған мәліметтер негізінде мүліктік табыс алған жеке тұлғаларға қатысты қашықтан мониторинг жүргізуге мүмкіндік береді, соның нәтижесінде бюджетке түсетін түсімдердің көлемі ұлғайып, көлеңкелі экономиканың үлесі қысқарады.

Аталған бұйрық жобасы резонансты болып табылмайды, қажет болған жағдайда баспасөз хабарламасы ұсынылатын болады.

**4. Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Ұсынылған өзгерістер нормаларды техникалық нақтылауға бағытталған және қандай да бір ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Такиев**

**Согласовано**

23.02.2026 12:41 Мурзагалиева Лаззат Имангельдиевна

23.02.2026 12:56 Кусаинова Дина Кабдылманаповна

